IZVEDBENA UREDBA KOMISIJE (EU) 2021/617

z dne 14. aprila 2021

o spremembi izvedbenih uredb (EU) 2020/2235 in (EU) 2020/2236 glede vzorcev veterinarskih spričeval in veterinarskih/uradnih spričeval za vstop nekaterih vodnih živali in proizvodov živalskega izvora v Unijo

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) in zlasti člena 7(2)(a) Uredbe,

ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (2) ter zlasti člena 213(2) in člena 224(4) Uredbe,

ob upoštevanju naslednjega:

(1) Izvedbeni uredbi Komisije (EU) 2020/2235 (3) in (EU) 2020/2236 (4) določata pravila za uporabo Uredbe (EU) 2016/429 in Uredbe (EU) 2017/625 Evropskega parlamenta in Sveta (5) glede vzorcev veterinarskih spričeval in veterinarskih/uradnih spričeval za vstop nekaterih vodnih živali in proizvodov živalskega izvora v Unijo.

(2) Pošiljke živih vodnih živali, namenjenih za prehrano ljudi, lahko vstopijo v Unijo le, če so skladne s pravili iz Uredbe (ES) št. 853/2004. Besedilo nekaterih opomb v vzorcih veterinarskih/uradnih spričevalih za žive ribe, žive rake, žive školjke, iglokožce, plaščarje, morske polže in proizvode živalskega izvora iz teh živali iz poglavij 28 in 31 Priloge III k Izvedbeni uredbi (EU) 2020/2235 je morda dvoumno glede zahtev za javno zdravje. Da bi preprečili napačno tolmačenje in zagotovili skladnost med zahtevami za javno zdravje in zdravstveno varstvo živali pri vstopu pošiljk nekaterih živih vodnih živali, namenjenih za prehrano ljudi, v Unijo, bi bilo treba v poglavjih 28 in 31 Priloge III ustrezno spremeniti opombe v vzorcih veterinarskih/uradnih spričevalih za žive ribe, žive rake, žive školjke, iglokožce, plaščarje, morske polže in proizvode živalskega izvora iz navedenih živali.

(3) Za zagotovitev popolne jasnosti opomb v vzorcih veterinarskih/uradnih spričeval za žive ribe, žive rake, žive školjke, iglokožce, plaščarje, morske polže in proizvode živalskega izvora iz navedenih živali iz Priloge III k Izvedbeni uredbi (EU) 2020/2235 bi bilo treba izrecno pojasniti, da pošiljke živih vodnih živali, namenjenih za prehrano ljudi, lahko vstopijo v Unijo samo, če so skladne z Uredbo (ES) št. 853/2004.

(4) Poleg tega so za zagotovitev skladnosti med zahtevami za javno zdravje in zdravstveno varstvo živali pri vstopu nekaterih živih vodnih živali, namenjenih za prehrano ljudi, v Unijo potrebne nekatere spremembe naslovov in opomb v vzorcih veterinarskih spričeval za vodne živali, namenjene v nekatere obrate akvakulture, za izpust v naravo ali za druge namene, kot je določeno v Prilogi II k Izvedbeni uredbi (EU) 2020/2236. Te spremembe so potrebne za zagotovitev, da je izrecno jasno, da se to spričevalo ne sme uporabljati za pošiljke vodnih živali, namenjenih za prehrano ljudi. Medtem ko so obrati za prečiščevanje in odpremni centri v skladu z Uredbo (EU) 2016/429 obrati akvakulture, pravila o javnem zdravju preprečujejo, da bi vodne živali vstopile v Unijo, če so namenjene v obrate za prečiščevanje ali če so pod določenimi pogoji namenjene v odpremne centre.

(5) Za zagotovitev jasnosti v zvezi s tem in za preprečitev napačnega tolmačenja bi bilo treba spremeniti vzorec veterinarskega spričevala za vstop vodnih živali, namenjenih v nekatere obrate akvakulture, za izpust v naravo ali za druge namene, razen za prehrano ljudi, v Unijo iz Priloge II k Izvedbeni uredbi (EU) 2020/2236, da se zagotovi jasnost, da pošiljke živih vodnih živali, namenjenih za prehrano ljudi, lahko vstopijo v Unijo samo, če so skladne z Uredbo (ES) št. 853/2004.

(6) Ker se izvedbeni uredbi (EU) 2020/2235 in (EU) 2020/2236 začneta uporabljati 21. aprila 2021, bi se morala tudi ta uredba uporabljati od navedenega datuma.

(7) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Priloga III k Izvedbeni uredbi (EU) 2020/2235 se spremeni: 1. V poglavju 28 se vzorec veterinarskega/uradnega spričevala za vstop živih rib in živih rakov ter proizvodov živalskega izvora iz teh živali, namenjenih za prehrano ljudi, v Unijo (VZOREC FISH-CRUST-HC) spremeni: (a) točka II.2.3.1 se nadomesti z naslednjim: „(4)(6)[II.2.3.1. zanje veljajo zahteve iz dela II.2.4 in izvirajo iz/z (4)[države], (4)[ozemlja], (4)[območja], (4)[kompartmenta] z (5)oznako: _ - __, ki je na datum izdaje tega spričevala na seznamu tretjih držav in ozemelj, ki ga je Komisija sprejela v skladu s členom 230(1) Uredbe (EU) 2016/429, za vstop (3)[vodnih živali] (3)[proizvodov živalskega izvora iz vodnih živali, razen iz živih vodnih živali,] v Unijo;]“; (b) opombe se nadomestijo z naslednjim: „Opombe V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, sklicevanja na Evropsko unijo v tem spričevalu vključujejo Združeno kraljestvo v zvezi s Severno Irsko. ‚Vodne živali‘ so živali, kot so opredeljene v členu 4(3) Uredbe (EU) 2016/429 Evropskega parlamenta in Sveta. ‚Živali iz akvakulture‘ so vodne živali, ki so gojene v akvakulturi, kot je opredeljeno v členu 4(7) Uredbe (EU) 2016/429. Vse vodne živali in proizvodi živalskega izvora iz vodnih živali, razen iz živih vodnih živali, za katere se uporablja del II.2.4 tega spričevala, morajo izvirati z/iz države/ozemlja/območja/kompartmenta, ki je na seznamu tretjih držav in ozemelj, ki ga je Komisija sprejela v skladu s členom 230(1) Uredbe (EU) 2016/429. Del II.2.4 tega spričevala se ne uporablja za naslednje rake in ribe, ki zato lahko izvirajo iz države/z njenega ozemlja ali dela te države/tega ozemlja, ki je na seznamu Komisije v skladu s členom 127(2) Uredbe (EU) 2017/625: (a) rake, ki so pakirani in označeni za prehrano ljudi v skladu s posebnimi zahtevami za navedene živali iz Uredbe (ES) št. 853/2004 in ki ne bi mogli več preživeti kot žive živali, če bi bili vrnjeni v vodno okolje; (b) rake, namenjene za prehrano ljudi brez nadaljnje predelave, če so pakirani za maloprodajo v skladu z zahtevami za tako pakiranje iz Uredbe (ES) št. 853/2004; (c) rake, ki so pakirani in označeni za prehrano ljudi v skladu s posebnimi zahtevami za navedene živali iz Uredbe (ES) št. 853/2004 in so namenjeni za nadaljnjo predelavo brez začasnega skladiščenja na kraju predelave; (d) ribe, ki so zaklane in eviscerirane pred odpremo. To spričevalo se uporablja za proizvode živalskega izvora in žive vodne živali, vključno s tistimi, ki so namenjeni v obrat za predelavo ribiških proizvodov za namen obvladovanja bolezni, kot je opredeljen v točki 52 člena 4 Uredbe (EU) 2016/429, in ki so namenjeni za prehrano ljudi v skladu z oddelkom VII Priloge III k Uredbi (ES) št. 853/2004. Veterinarsko/uradno spričevalo se izpolni v skladu z opombami za izpolnjevanje spričeval iz poglavja 4 Priloge I k Izvedbeni uredbi (EU) 2020/2235. Del I: Rubrika I.20: Obkljukati ‚Industrija konzerviranja‘ za cele ribe, prvotno zamrznjene v slanici pri –9 °C ali pri temperaturi, višji od –18 °C, in namenjene konzerviranju v skladu z zahtevami iz točke II(7) poglavja I oddelka VIII Priloge III k Uredbi (ES) št. 853/2004. Označiti ‚Proizvodi za prehrano ljudi‘ ali ‚Nadaljnja predelava‘ za druge primere. Rubrika I.27: Vstaviti ustrezne oznake harmoniziranega sistema (HS) z uporabo tarifnih številk, kot so: 0301 , 0302 , 0303 , 0304 , 0305 , 0306 , 0307 , 0308 , 0511 , 1504 , 1516 , 1518 , 1603 , 1604 , 1605 ali 2106 . Rubrika I.27: Opis pošiljke: ‚Vrsta blaga‘: navesti, ali izvira iz akvakulture ali divjine. ‚Vrsta obdelave‘: navesti, ali gre za žive, ohlajene, zamrznjene ali predelane proizvode. ‚Proizvodni obrat‘: vključuje predelovalno plovilo, zamrzovalno plovilo, hladilno plovilo, hladilnico in predelovalni obrat. Del II: (1) Del II.1 tega spričevala se ne uporablja za države s posebnimi javnozdravstvenimi zahtevami za izdajo spričeval, določenimi v sporazumih o enakovrednosti ali drugi zakonodaji EU. (2) Del II.2 tega spričevala se ne uporablja in ga je treba črtati, kadar pošiljko sestavljajo: (a) vrste, ki niso na seznamu v Prilogi k Izvedbeni uredbi Komisije (EU) 2018/1882 ( *1 ) , ali (b) divje vodne živali in proizvodi živalskega izvora iz teh vodnih živali, iztovorjenih z ribiških plovil za prehrano ljudi, ali (c) proizvodi živalskega izvora iz živali, razen iz živih vodnih živali, ki vstopajo v Unijo pripravljeni za neposredno prehrano ljudi. (3) Vrste iz stolpcev 3 in 4 tabele v Prilogi k Izvedbeni uredbi (EU) 2018/1882. Vrste iz stolpca 4 se štejejo za vektorje le pod pogoji iz člena 171 Delegirane uredbe (EU) 2020/692. (4) Ustrezno izbrati/neustrezno črtati. (5) Oznaka tretje države/ozemlja/območja/kompartmenta, kot je navedena na seznamu tretjih držav in ozemelj, ki ga je Komisija sprejela v skladu s členom 230(1) Uredbe (EU) 2016/429. (6) Deli II.2.3.1, II.2.3.2 in II.2.4 tega spričevala se ne uporabljajo in bi jih bilo treba črtati, če pošiljka vsebuje le naslednje rake ali ribe: (a) rake, ki so pakirani in označeni za prehrano ljudi v skladu s posebnimi zahtevami za navedene živali iz Uredbe (ES) št. 853/2004 in ki ne bi mogli več preživeti kot žive živali, če bi bili vrnjeni v vodno okolje; (b) rake, namenjene za prehrano ljudi brez nadaljnje predelave, če so pakirani za maloprodajo v skladu z zahtevami za tako pakiranje iz Uredbe (ES) št. 853/2004; (c) rake, ki so pakirani in označeni za prehrano ljudi v skladu s posebnimi zahtevami za navedene živali iz Uredbe (ES) št. 853/2004 in so namenjeni za nadaljnjo predelavo brez začasnega skladiščenja na kraju predelave; (d) ribe, ki so zaklane in eviscerirane pred odpremo. (7) Uporablja se, kadar ima namembna država članica v Uniji status prost bolezni kategorije C, kot je opredeljena v točki 3 člena 1 Izvedbene uredbe (EU) 2018/1882, ali izvaja neobvezni program izkoreninjenja, vzpostavljen v skladu s členom 31(2) Uredbe (EU) 2016/429; drugače črtati. (8) Uporablja se, kadar namembna država članica v Uniji izvaja nacionalne ukrepe za posebno bolezen, ki jih je Komisija odobrila v skladu s členom 226 Uredbe (EU) 2016/429; drugače črtati. (9) Vrste iz stolpca 2 tabele v Prilogi XXIX k Delegirani uredbi (EU) 2020/692 glede bolezni, za katere države članice izvajajo nacionalne ukrepe iz člena 226 Uredbe (EU) 2016/429. (10) Podpiše: — uradni veterinar, kadar del II.2 Potrdila o zdravstvenem stanju živali ni črtan; — uradnik za izdajo spričevala ali uradni veterinar, kadar je del II.2 Potrdila o zdravstvenem stanju živali črtan. (*1) Izvedbena uredba Komisije (EU) 2018/1882 z dne 3. decembra 2018 o uporabi nekaterih pravil za preprečevanje in obvladovanje bolezni za kategorije bolezni s seznama ter o oblikovanju seznama vrst in skupin vrst, ki predstavljajo znatno tveganje za širjenje navedenih bolezni s seznama (UL L 308, 4.12.2018, str. 21).“" 2. V poglavju 31 v vzorcu veterinarskega/uradnega spričevala za vstop živih školjk, iglokožcev, plaščarjev, morskih polžev ter proizvodov živalskega izvora iz teh živali, namenjenih za prehrano ljudi, v Unijo (VZOREC MOL-HC) se Opombe nadomestijo z naslednjim: „Opombe V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, sklicevanja na Evropsko unijo v tem spričevalu vključujejo Združeno kraljestvo v zvezi s Severno Irsko. ‚Vodne živali‘ so živali, kot so opredeljene v členu 4(3) Uredbe (EU) 2016/429 Evropskega parlamenta in Sveta. ‚Živali iz akvakulture‘ so vodne živali, ki so gojene v akvakulturi, kot je opredeljeno v členu 4(7) Uredbe (EU) 2016/429. Vse vodne živali in proizvodi živalskega izvora iz vodnih živali, razen iz živih vodnih živali, za katere se uporablja del II.2.4 tega spričevala, morajo izvirati z/iz države/ozemlja/območja/kompartmenta, ki je na seznamu tretjih držav in ozemelj, ki ga je Komisija sprejela v skladu s členom 230(1) Uredbe (EU) 2016/429. Del II.2.4 tega spričevala se ne uporablja za naslednje vodne živali, ki zato lahko izvirajo iz države ali njene regije, ki je na seznamu Komisije v skladu s členom 127(2) Uredbe (EU) 2017/625: (a) mehkužce, ki so pakirani in označeni za prehrano ljudi v skladu s posebnimi zahtevami za navedene živali iz Uredbe (ES) št. 853/2004 in ki ne bi mogli več preživeti kot žive živali, če bi bili vrnjeni v vodno okolje; (b) mehkužce, namenjene za prehrano ljudi brez nadaljnje predelave, če so pakirani za maloprodajo v skladu z zahtevami za tako pakiranje iz Uredbe (ES) št. 853/2004; (c) mehkužce, ki so pakirani in označeni za prehrano ljudi v skladu s posebnimi zahtevami za navedene živali iz Uredbe (ES) št. 853/2004 in so namenjeni za nadaljnjo predelavo brez začasnega skladiščenja na kraju predelave. Veterinarsko/uradno spričevalo se izpolni v skladu z opombami za izpolnjevanje spričeval iz poglavja 4 Priloge I k Izvedbeni uredbi (EU) 2020/2235. Del I: Rubrika I.8: Regija izvora: navesti proizvodno območje in njegovo razvrstitev v trenutku nabiranja. Del II: (1) Del II.1 se ne uporablja za države s posebnimi zahtevami glede javnozdravstvenih spričeval, določenimi v enakovrednih sporazumih ali drugi zakonodaji EU. (2) Del II.2 se ne uporablja in ga je treba črtati, kadar pošiljko sestavljajo: (a) vrste, ki niso na seznamu v Prilogi k Izvedbeni uredbi Komisije (EU) 2018/1882 ( *2 ) , ali (b) divje vodne živali in proizvodi živalskega izvora iz teh divjih vodnih živali, iztovorjenih z ribiških plovil za prehrano ljudi, ali (c) proizvodi živalskega izvora iz vodnih živali, razen iz živih vodnih živali, ki vstopajo v Unijo pripravljeni za neposredno prehrano ljudi. (3) Vrste iz stolpcev 3 in 4 tabele v Prilogi k Izvedbeni uredbi (EU) 2018/1882. Vrste iz stolpca 4 se štejejo za vektorje le pod pogoji iz člena 171 Delegirane uredbe (EU) 2020/692. (4) Ustrezno izbrati/neustrezno črtati. (5) Oznaka tretje države/ozemlja/območja/kompartmenta, kot je navedena na seznamu tretjih držav in ozemelj, ki ga je Komisija sprejela v skladu s členom 230(1) Uredbe (EU) 2016/429. (6) Deli II.2.3.1, II.2.3.2 in II.2.4 se ne uporabljajo in bi jih bilo treba črtati, če pošiljka vsebuje le naslednje vodne živali: (a) mehkužce, ki so pakirani in označeni za prehrano ljudi v skladu s posebnimi zahtevami za navedene živali iz Uredbe (ES) št. 853/2004 in ki ne bi mogli več preživeti kot žive živali, če bi bili vrnjeni v vodno okolje; (b) mehkužce, namenjene za prehrano ljudi brez nadaljnje predelave, če so pakirani za maloprodajo v skladu z zahtevami za tako pakiranje iz Uredbe (ES) št. 853/2004; (c) mehkužce, ki so pakirani in označeni za prehrano ljudi v skladu s posebnimi zahtevami za navedene živali iz Uredbe (ES) št. 853/2004 in so namenjeni za nadaljnjo predelavo brez začasnega skladiščenja na kraju predelave. (7) Uporablja se samo, kadar ima namembna/-no/-en država članica/območje/kompartment v Uniji status prost bolezni kategorije C, kot je opredeljena v točki 3 člena 1 Izvedbene uredbe (EU) 2018/1882, ali izvaja neobvezni program izkoreninjenja, vzpostavljen v skladu s členom 31(2) Uredbe (EU) 2016/429; drugače črtati. (8) Uporablja se, kadar namembna država članica v Uniji izvaja nacionalne ukrepe za posebno bolezen, ki jih je Komisija odobrila v skladu s členom 226 Uredbe (EU) 2016/429; drugače črtati. (9) Vrste iz stolpca 2 tabele v Prilogi XXIX k Delegirani uredbi (EU) 2020/692 glede bolezni, za katere države članice izvajajo nacionalne ukrepe iz člena 226 Uredbe (EU) 2016/429. (10) Podpiše: — uradni veterinar, kadar del II.2 Potrdila o zdravstvenem stanju živali ni črtan; — uradnik za izdajo spričevala ali uradni veterinar, kadar je del II.2 Potrdila o zdravstvenem stanju živali črtan. (*2) Izvedbena uredba Komisije (EU) 2018/1882 z dne 3. decembra 2018 o uporabi nekaterih pravil za preprečevanje in obvladovanje bolezni za kategorije bolezni s seznama ter o oblikovanju seznama vrst in skupin vrst, ki predstavljajo znatno tveganje za širjenje navedenih bolezni s seznama (UL L 308, 4.12.2018, str. 21).“"

Člen 2 Izvedbena uredba (EU) 2020/2236 se spremeni: 1. člen 7 se nadomesti z naslednjim: „Člen 7 Vzorec veterinarskega spričevala za vstop vodnih živali, namenjenih v obrate akvakulture, za izpust v naravo ali za druge namene, razen za prehrano ljudi, v Unijo Veterinarsko spričevalo iz člena 1(2)(b) za vstop pošiljk vodnih živali, namenjenih v obrate akvakulture, za izpust v naravo ali za druge namene, razen za prehrano ljudi, v Unijo ustreza vzorcu AQUA-ENTRY-ESTAB/RELEASE/OTHER, sestavljenem v skladu z vzorcem iz Priloge II.“; 2. Priloga II se nadomesti z besedilom iz Priloge k tej uredbi.

Člen 3 Ta uredba začne veljati tretji dan po objavi v Uradnem listu Evropske unije. Uporablja se od 21. aprila 2021.

Ta uredba je v celoti zavezujoča in se neposredno uporablja v vseh državah članicah. V Bruslju, 14. aprila 2021 Za Komisijo predsednica Ursula VON DER LEYEN

(1) UL L 139, 30.4.2004, str. 55.

(2) UL L 84, 31.3.2016, str. 1.

(3) Izvedbena uredba Komisije (EU) 2020/2235 z dne 16. decembra 2020 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval, vzorcev uradnih spričeval in vzorcev veterinarskih/uradnih spričeval za vstop pošiljk nekaterih kategorij živali in blaga v Unijo in njihove premike znotraj Unije, uradne potrditve takšnih spričeval ter o razveljavitvi Uredbe (ES) št. 599/2004, izvedbenih uredb (EU) št. 636/2014 in (EU) 2019/628, Direktive 98/68/ES ter odločb 2000/572/ES, 2003/779/ES in 2007/240/ES (UL L 442, 30.12.2020, str. 1).

(4) Izvedbena uredba Komisije (EU) 2020/2236 z dne 16. decembra 2020 o določitvi pravil za uporabo uredb (EU) št. 2016/429 in (EU) 2017/625 Evropskega parlamenta in Sveta glede vzorcev veterinarskih spričeval za vstop pošiljk vodnih živali in nekaterih proizvodov živalskega izvora iz vodnih živali v Unijo ter njihove premike znotraj Unije, in uradnega potrjevanja navedenih spričeval ter o razveljavitvi Uredbe (ES) št. 1251/2008 (UL L 442, 30.12.2020, str. 410).

(5) Uredba (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (UL L 95, 7.4.2017, str. 1).